

Latvijas Republika

**TALSU NOVADA PAŠVALDĪBA**

**TALSU NOVADA SOCIĀLAIS DIENESTS**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālrunis 63221889; 29357075; e-pasts: socialais.dienests@talsi.lv

Talsos

Pielikums

Talsu novada Sociālā dienesta

04.08.2025. rīkojumam Nr. TNSD/25/5-3/57/RPERJ

**Atklāta konkursa nolikums uz Talsu novada Sociālā dienesta**

**Sociālo pakalpojumu nodaļas Sociālā rehabilitētāja amatu**

1. **Vispārīgie noteikumi**
   1. Nolikums nosaka kārtību, kādā tiek organizēts atklāts konkurss uz Talsu novada Sociālā dienesta (turpmāk – Dienests) Sociālo pakalpojumu nodaļas *Sociālā rehabilitētāja* (profesijas kods pēc klasifikatora 3412 02) amatu Talsu novadā.
   2. Konkursa mērķis ir izraudzīties Dienesta Sociālo pakalpojumu nodaļas *Sociālā rehabilitētāja* amatam Talsu novadā atbilstošāko pretendentu.
2. **Konkursa komisija**

2.1. Konkursa komisija (turpmāk - Komisija) izveidota trīs Dienesta darbinieku sastāvā.

2.2. Komisija darbu veic klātienē. Komisija ir lemttiesīga, ja komisijas sēdē piedalās visi komisijas locekļi.

2.3. Komisija veic pretendentu iesniegto pieteikumu dokumentu izvērtēšanu un Nolikumā noteiktajā kārtībā nosaka pretendentu interviju norises laiku un vietu. Darbinieks, kurš atbildīgs par konkursa gaitas dokumentēšanu, ar elektroniskā pasta starpniecību paziņo intervijas norises laiku un vietu tiem pretendentiem, kuri tiek aicināti uz darba interviju. Darba intervija tiek organizēta klātienē.

2.4. Komisijas sēdes tiek protokolētas. Protokolēšanu nodrošina Dienesta lietvedis.

2.5. Komisija sagatavo konkursa noslēguma protokolu un kopā ar konkursā uzvarējušā pretendenta iesniegtajiem dokumentiem un ierosinājumu par pretendenta izvirzīšanu pieņemšanai darbā iesniedz to Dienesta vadītājam.

1. **Konkursa dalībnieki**
   1. Konkursā var piedalīties un par tā uzvarētāju kļūt jebkura pilngadīga persona, kura iesniegusi pieteikumu kopā ar visiem Nolikumā noteiktajiem nepieciešamajiem pretendentu atlases dokumentiem un saņēmusi augstāko punktu skaitu.
   2. Pieteikumu var iesūtīt pa pastu, norādot adresātu- Talsu novada Sociālais dienests, adrese: Kareivju iela 7, Talsi, LV-3201, iesūtīt e-pastā [socialais.dienests@talsi.lv](mailto:socialais.dienests@talsi.lv) vai iesniegt personīgi slēgtā aploksnē, ievietojot to pie pašvaldības ārdurvīm (Kareivju ielā 7, 2. korpuss) novietotajā pastkastē ar uzrakstu *Talsu novada Sociālajam dienestam*. Uz aploksnes jānorāda **“Konkursam uz Sociālā rehabilitētāja amatu”**.
   3. Pa pastu iesūtītam vai personīgi iesniegtam pieteikumam jābūt personīgi parakstītam, e-pastā iesūtītajam pieteikumam jābūt parakstītam ar drošu elektronisko parakstu.
   4. Pieteikums jāiesniedz vai jānodrošina tā iesūtīšana e-pastā vai pa pastu (pasta zīmogs) līdz **2025. gada 4. septembra plkst. 16.00**. Pēc šī termiņa saņemtie pieteikumi netiek vērtēti.
   5. Pieteikumam jāsastāv no šādiem dokumentiem:

3.5.1. dzīves apraksts (CV);

3.5.2.nolikuma prasībām atbilstošas augstākās izglītības dokumenta kopija;

3.5.3. motivācijas vēstule (ne vairāk kā viena A4 formāta lapa);

3.5.4. B kategorijas autovadītāja apliecības kopija.

3.6. Pretendents var iesniegt amata pienākumu izpildei atbilstošu papildus apmācību apliecinošu dokumentu kopijas.

**4. Pieteikumu izskatīšana, vērtēšanas kritēriji, lēmuma pieņemšana**

4.1**.** Konkursa *pirmajā kārtā* divu darba dienu laikā pēc pieteikumu iesniegšanas termiņa beigām, atver aploksnes un/vai izvērtē elektroniski iesūtītos pieteikumus, atlasa tos pieteikumus, kuri satur visus konkursa Nolikuma 3.5. punktā noteiktos pieteikuma dokumentus un izvērtē pretendenta izglītību un pieredzi.

4.2. Konkursa *otrajā kārtā (darba intervijā ar pretendentu)* tiek uzaicināti pretendenti, kuri pirmajā kārtā ieguvuši lielāko punktu skaitu par izglītību, pieredzi un papildus apmācību, pretendentu skaitu nosaka Komisija, savstarpēji vienojoties. Komisija vērtē pretendenta izpratni par amata pienākumu izpildi, saskarsmes spējas, komunikācijas un argumentācijas prasmi.

4.3. Komisija sazinās tikai ar tiem pretendentiem, kuri tiek aicināti dalībai konkursa otrajā kārtā.

4.4. Konkursa pirmajā kārtā lēmumu par pretendenta atbilstību Komisija pieņem, pamatojoties uz šādiem kritērijiem

4.4.1. īsā cikla augstākā izglītība sociālajā rehabilitācijā vai otrā cikla augstākā izglītība sociālajā darbā vai karitatīvajā sociālajā darbā, kurā iegūta profesionālā kvalifikācija sociālajā rehabilitācijā vai pirmā cikla augstākā izglītība sociālajā darbā un sociālā darbinieka kvalifikācijā, ja izglītības procesā apgūta ar sociālo rehabilitāciju saistīta studiju programma daļa vismaz 160 stundu apjomā- **5 punkti**;

4.4.2.apgūst pirmā cikla augstāko izglītību ar sociālo rehabilitāciju saistītu studiju programmas daļu vai otrā cikla augstāko izglītību sociālās rehabilitācijas jomā, sociālajā darbā vai karitatīvajā sociālajā darbā- iegūstot sociālā rehabilitētāja kvalifikāciju– **3 punkti;**

4.4.2. pieredze līdzīga rakstura amatā (vērtē pēdējo trīs gadu pieredzi) - par katru gadu **2 punkti**;

4.4.3. amata pienākumu izpildei atbilstošu papildus apmācību vai kursu apmeklējums (pēdējo 3 gadu laikā) – līdz **2 punktiem**.

4.5. Lēmumu otrajā kārtā pēc intervijas par pretendenta atbilstību pieņem, pamatojoties uz šādiem kritērijiem:

4.5.1.pretendenta izpratne par amata pienākumu izpildi (situāciju risinājumi, skaidrojums par iespējamām problēmām, to risinājumu, gadījumu risinājums, spēja sniegt kompetentas atbildes uz jomai specifiskiem jautājumiem u.c.) līdz **5 punktiem** (subjektīvs vērtējums);

4.5.2.pretendenta saskarsmes spējas, komunikācijas un argumentācijasprasme – līdz **3 punktiem** (subjektīvs vērtējums).

4.6. Komisijas locekļiem otrās kārtas (intervijas) laikā ir tiesības uzdot pretendentam jautājumus, kas saistīti ar iepriekšējo pieredzi, zināšanām problēmsituāciju analīzi u.c. ar amata pienākumu izpildi saistītus jautājumus.

4.7. Par otrajā kārtā veikto pretendentu novērtēšanu Komisija apkopo informāciju, norādot katram pretendentam otrajā kārtā iegūto punktu skaitu.

4.8. Katram komisijas loceklim ir tiesības individuāli dot papildus līdz **2 vērtējuma punktiem** par pretendenta argumentācijas prasmi, izpratni par amata pienākumu izpildi, rakstiski pamatojot savu vērtējumu. Savu viedokli komisijas loceklis pēc intervijas ieraksta pretendenta izvērtēšanas lapā un apliecina to ar parakstu.

4.9. Lēmumu par pretendenta atbilstību amatam pieņem, pamatojoties uz pirmajā un otrajā kārtā iegūto punktu kopsummu. Katra Komisijas locekļa piešķirtie novērtējuma un papildus punkti katram pretendentam pirmajā kārtā tiek summēti un dalīti ar komisijas locekļu skaitu un pievienoti otrajā kārtā iegūtie punkti. Turpmākai pretendentu vērtēšanai tiek izmantots kritēriju vidējais punktu skaits.

4.10. Komisija pieņem galīgo lēmumu bez pretendentu klātbūtnes un iesniedz konkursa noslēguma protokolu Dienesta vadītājam.

4.11. Par konkursa rezultātiem paziņo katram *otrajā kārtā* intervētajam pretendentam rakstveida formā piecu darba dienu laikā pēc Dienesta vadītāja apstiprinājuma saņemšanas.

4.12. Piekrišanu konkursa rezultātā uzsākt *sociālā rehabilitētāja* amata pienākumu izpildi konkursa uzvarētājs apliecina rakstveida iesniegumā pēc tam, kad saņēmis informāciju par konkursa rezultātiem.

4.13. Pretendents, kurš uzvarējis amata konkursā, tiek pieņemts darbā, noslēdzot darba līgumu ar pārbaudes termiņu.

4.14. Ja pretendents, kurš uzvarējis atklātā konkursā, pieņem lēmumu atteikties no *sociālā rehabilitētāja* amata pienākumu izpildes, Komisija var pieņemt lēmumu par nākamā otrajā kārtā intervētā pretendenta ar lielāko iegūto punktu skaitu izvirzīšanu pieņemšanai darbā, ievērojot šī Nolikuma nosacījumus.

4.15. Ja konkurss noslēdzies bez rezultāta (nav pieteicies neviens pretendents vai pieteikušies pretendenti netiek virzīti iecelšanai amatā) un par to pieņemts Komisijas lēmums, ar Dienesta vadītāja rīkojumu tiek izsludināts atkārtots konkurss, nosakot pretendentu pieteikšanās termiņu, negrozot šajā nolikumā noteikto amata pretendentu vērtēšanas kārtību un kritērijus.

1. **Amata pamatpienākumi, nepieciešamā izglītība, zināšanas un prasmes**
   1. **Amata pamatpienākumi:**
      1. novērtēt klienta sociālās funkcionēšanas spējas;
      2. sniegt klientam individuālās konsultācijas par iespējām uzlabot (atjaunot) savas sociālās prasmes;
      3. izstrādāt un īstenot sociālās rehabilitācijas plānus sociālā darbinieka vadībā;
      4. veicināt klienta sociālo prasmju uzlabošanu (atjaunošanu) praktiskajās darbnīcās;
      5. piedalīties sociālās rehabilitācijas programmas un dokumentācijas izstrādē;
      6. veikt mērķa grupas personu atlasi.
   2. **Amata veikšanai nepieciešamā izglītība, zināšanas un prasmes**
      1. īsā cikla augstākā izglītība sociālajā rehabilitācijā vai otrā cikla augstākā izglītība sociālajā darbā vai karitatīvajā sociālajā darbā, kurā iegūta profesionālā kvalifikācija sociālajā rehabilitācijā vai pirmā cikla augstākā izglītība sociālajā darbā un sociālā darbinieka kvalifikācijā, ja izglītības procesā apgūta ar sociālo rehabilitāciju saistīta studiju programma daļa vismaz 160 stundu apjomā, vai apgūst pirmā cikla augstāko izglītību ar sociālo rehabilitāciju saistītu studiju programmas daļu vai otrā cikla augstāko izglītību sociālās rehabilitācijas jomā, sociālajā darbā vai karitatīvajā sociālajā darbā- iegūstot sociālā rehabilitētāja kvalifikāciju;
      2. vēlama ne mazāk kā viena gada pieredze sociālajā rehabilitācijā vai sociālajā darbā ar kādu no mērķa grupām;
      3. labas komunikāciju spējas, prasme strādāt individuāli un komandā.

**6. Nobeiguma noteikumi**

6.1. Informācija par konkursu tiek ievietota Talsu novada pašvaldības oficiālajā tīmekļvietnē [www.talsunovads.lv](http://www.talsunovads.lv), Nodarbības valsts aģentūras tīmekļvietnē [www.nva.gov.lv](http://www.nva.gov.lv), tiešsaistes sociālo tīklu tīmekļvietnē [www.facebook.com](http://www.facebook.com), laikrakstā “Talsu Vēstis”.

6.2. Pretendenta iesniegtais pieteikums tiek reģistrēts pieteikumu saņemšanas reģistrā.

6.3. Pieteikumi, kas saņemti pēc Nolikuma 3.4. punktā noteiktā termiņa, nesatur visu Nolikuma 3.5. punktā noteikto informāciju un dokumentus, netiek vērtēti.

6.4. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām.

6.5. Konkursa dokumentiem saskaņā ar Dienesta 23.01.2023. rīkojumu Nr. TNSD/23/1-2/2/RPJ “Par ierobežotas pieejamības informāciju Talsu novada Sociālajā dienestā” ir ierobežotas pieejamības statuss.

6.6. Ja konkursa norise ir bijusi nesekmīga (nav pieteicies neviens pretendents vai pieteikušos pretendentu profesionālā sagatavotība neatbilst Nolikumā noteiktajām prasībām) un par to pieņemts komisijas lēmums, var tikt izsludināts atkārtots konkurss.

Vadītāja I. Kārklevalka